കേരളത്തില് രണ്ടര മാസത്തിനിടെ കോവിഡ് ബാധിച്ചു മരിച്ചവരില് 90 പേര് ഒരു ഡോസ് വാക്സീന് പോലും എടുക്കാത്തവര്വാക്സിന് എടുക്കാത്ത മറ്റ് രോഗങ്ങളുള്ളവര് ജാഗ്രത പാലിക്കണം ആവശ്യക്കാര്ക്ക് കുത്തിവയ്പ് കിട്ടുന്നില്ലെന്നതിന് തെളിവായി പഠനം ഡെല്റ്റാ വൈറസ് കൂടുതല് ജീവനെടുത്തത് തൃശൂരില് ആരോഗ്യ വകുപ്പിന്റെ പഠനത്തിലുള്ളത് കരുതലിന്റെ അനിവാര്യത തിരുവനന്തപുരം: ഇന്നലെ രാജ്യത്തെ കോവിഡ് രോഗികള് 43,401 ആണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇതില് 30196 പേരും കേരളത്തില്. മരണ നിരക്കിലും ശമനമില്ല. ഇന്നലെ രാജ്യത്ത് 339 പേരിച്ചു. കേരളത്തില് ഇത് 181 ആണ്. അതായത് പകുതിയില് അധികം. ഇന്നലെ 181 മരണം കൂടി റിപ്പോര്ട്ട് ചെയ്തതോടെ സംസ്ഥാനത്ത് ആകെ കോവിഡ് മരണം 22,001 ആയി. 1,71,295 സാംപിളുകളിലായി 30,196 പേര് പോസിറ്റീവായി. ടിപിആര് 17.63 ആയി വര്ധിച്ചു. അങ്ങനെ കടുത്ത പ്രതിസന്ധി. രോഗ നിയന്ത്രണത്തിന് സര്ക്കാര് ഒരു ശ്രമവും നടത്തുന്നില്ല. ഇളവുകള് എല്ലാ മാറ്റിയതു പോലെയാണ് കേരളത്തില് കാര്യങ്ങള്. ഇതിനിടെ കേരളത്തില് കഴിഞ്ഞ രണ്ടര മാസത്തിനിടെ കോവിഡ് ബാധിച്ചു മരിച്ചവരില് 90 പേര് ഒരു ഡോസ് വാക്സീന് പോലും എടുക്കാത്തവരാണെന്ന് ആരോഗ്യവകുപ്പിന്റെ പഠനത്തില് കണ്ടെത്തിയത് ഏറെ നിര്ണ്ണായകമാണ്. അതായത് വേണ്ടവര്ക്ക് വാക്സിന് കിട്ടുന്നില്ലെന്ന വസ്തുത ഇതിലുണ്ട്. രാഷ്ട്രീയ സ്വാധനത്തിന്റെ വേദികളായി കോവിഡ് വാക്സിനേഷന് കേന്ദ്രങ്ങള് മാറുന്നു. രാജ്യത്തെ ഏതാണ്ട് 70 ശതമാനത്തോളം പ്രതിദിന കോവിഡ് രോഗികളും ഇന്ന് കേരളത്തിലാണ് കണ്ടെത്തുന്നത്. ജില്ലാതലത്തില് റിപ്പോര്ട്ട് ചെയ്തു തുടങ്ങിയശേഷം, ജൂണ് 18 മുതല് സെപ്റ്റംബര് 3 വരെ കോവിഡ് ബാധിച്ചു മരിച്ച 9195 പേരില് വാക്സീന് എടുത്തിരുന്നത് 905 പേര് 9.84 മാത്രമാണ്. വാക്സീന് എടുത്തവരിലെ മരണനിരക്ക് ആരോഗ്യവകുപ്പ് കണക്കാക്കുന്നത് ആദ്യമായാണ്. 45 വയസ്സിനു മുകളിലുള്ള 92 പേര്ക്ക് ആദ്യ ഡോസ് വാക്സീന് നല്കിയെന്നാണ് സര്ക്കാരിന്റെ കണക്ക്. എന്നാല് പ്രായാധിക്യവും ഗുരുതര രോഗങ്ങളുമുള്ള ഒട്ടേറെപ്പേര് ഇപ്പോഴും കുത്തിവയ്പ് എടുത്തിട്ടില്ലെന്നതാണ് വസ്തുത. വീട്ടില് പോയി കിടപ്പുരോഗികള്ക്ക് കുത്തി വയ്പ് എടുക്കുമെന്ന നിര്ദ്ദേശവും നടപ്പിലാകുന്നതില് ഏറെ ബുദ്ധിമുട്ട് പല സ്ഥലത്തുമുണ്ട്. വാക്സിന് എടുക്കാത്ത മറ്റ് രോഗങ്ങളുള്ളവര് ജാഗ്രത പാലിക്കണമെന്നുമുള്ള സൂചന കൂടിയാണ് ഈ റിപ്പോര്ട്ട്. വാക്സീന് എടുത്തശേഷം കോവിഡ് വന്നു മരിച്ചവരില് ഏതാണ്ട് 700 പേര് ഒരു ഡോസ് മാത്രം എടുത്തവരാണ്. മരിച്ചവരില് ഏതാണ്ട് 200 പേരാണ് 2 ഡോസും എടുത്തിരുന്നത്. ഇവരില് ഭൂരിഭാഗവും മറ്റു ഗുരുതര രോഗങ്ങള് ഉള്ളവരായിരുന്നു. ഡെല്റ്റ വകഭേദം മൂലം രോഗവ്യാപനം തീവ്രമായ ഈ കാലയളവില് ഏറ്റവും കൂടുതല് മരണങ്ങളുണ്ടായത് തൃശൂര് ജില്ലയിലാണ് 1021. ഇതില് ഒരു ഡോസ് വാക്സീനെങ്കിലും എടുത്തത് 60 പേര് മാത്രമായിരുന്നു. പാലക്കാട്ടു മരിച്ച 958 പേരില് ഒരു ഡോസ് വാക്സീന് എടുത്തിരുന്നത് 89 പേര് മാത്രം. വാക്സീന് എടുത്തശേഷം അന്പതിലേറെപ്പേര് മരിച്ച മറ്റു ജില്ലകള് എറണാകുളം 81, കോഴിക്കോട് 74, മലപ്പുറം 73, പത്തനംതിട്ട 53. രണ്ടു ഡോസും എടുത്തശേഷം മരിച്ചവര് ഓരോ ജില്ലയിലും ശരാശരി 15 മാത്രം. 60 വയസ്സിനു മുകളില് പ്രായമുള്ളവരും ഗുരുതര രോഗങ്ങളുള്ളവരുമായ 9 ലക്ഷത്തോളം പേര് വാക്സീന് എടുക്കാന് തയാറാകുന്നില്ലെന്നു മുഖ്യമന്ത്രി പിണറായി വിജയന് കഴിഞ്ഞദിവസം പറഞ്ഞിരുന്നു. മരിച്ച 9195 പേരില് 6200 പേര് 67.43 ഗുരുതര രോഗബാധിതരായിരുന്നു. 2995 പേരാണ് കാര്യമായ രോഗങ്ങളില്ലാതെ കോവിഡിനു കീഴടങ്ങിയത്. ഗുരുതരവും അല്ലാത്തതുമായ രോഗങ്ങളുടെ വിശദ കണക്ക് ഇങ്ങനെ: പ്രമേഹം 26.41, രക്തസമ്മര്ദം 26.11, ഹൃദ്രോഗം 11.07, വൃക്കരോഗം 8.19, ശ്വാസകോശരോഗം 4.14, പക്ഷാഘാതം 2.73, തൈറോയ്ഡ് 1.67 . ഇതിലും കുറവാണ് കാന്സര് ഉള്പ്പെടെ മറ്റു രോഗങ്ങളാല് മരിച്ചവരുടെ തോത്. Stories you may Like